
      REPUBLIKA HRVATSKA
KRAPINSKO - ZAGORSKA ŽUPANIJA
    OPĆINA VELIKO TRGOVIŠĆE
          OPĆINSKO VIJEĆE	                      			

KLASA: 250-01/26-01/11
URBROJ: 2140-30-01/10-26-2
Veliko Trgovišće, 11.06.2026.g.

Sukladno članku 13. stavka 4. Zakona o zaštiti od požara („Narodne novine“ broj 92/10, 114/22), članka 35. Statuta Općine Veliko Trgovišće („Službeni glasnik Krapinsko - zagorske županije“ broj 23/09., 8/13., 06/18., 17/20., 8/21. i 30/21. – pročišćeni tekst), a temeljem Procjene ugroženosti od požara i tehnološke eksplozije Općine Veliko Trgovišće („Službeni glasnik Krapinsko - zagorske županije“ broj 43/20.) i Godišnjeg provedbenog plana unapređenja zaštite od požara za područje Krapinsko - zagorske županije za 2026. godinu („Glasnik Krapinsko – zagorske županije“ broj 59A/25), Općinsko vijeće Općine Veliko Trgovišće na 8. sjednici održanoj 11.06.2026. godine donosi 
GODIŠNJI PROVEDBENI PLAN
unapređenja zaštite od požara za područje Općine Veliko Trgovišće za 2026. godinu

I.
U cilju unapređenja zaštite od požara na području Općine Veliko Trgovišće Općinsko vijeće Općine Veliko Trgovišće donosi Godišnji provedbeni plan unapređenja zaštite od požara za područje Općine Veliko Trgovišće za 2026. godinu. 

II.
Za unapređenje mjera zaštite od požara na području Općine Veliko Trgovišće potrebno je u 2026. godini provesti slijedeće tehničke i organizacijske mjere: 

1. Općina Veliko Trgovišće usvojenu Procjenu ugroženosti od požara i Plan zaštite od požara, u skladu s člankom 13. Zakona o zaštiti od požara („Narodne novine“ broj 92/10, 114/22) i člankom 5. Pravilnika o planu zaštite od požara („Narodne novine“ broj 51/12), dužna je u propisanim rokovima usklađivati s novonastalim uvjetima i po potrebi donijeti nove dokumente. 
Izvršitelj mjere: Općina Veliko Trgovišće
Sudionici:                Područni ured civilne zaštite Varaždin – Služba civilne zaštite
                                 Krapina
                                 Vatrogasna zajednica Općine Veliko Trgovišće



2. Predstavničko tijelo Općine Veliko Trgovišće dužno je kontinuirano ažurirati akte kojima propisuju mjere za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22).

Izvršitelj mjere: Općina Veliko Trgovišće

3. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Krapinsko – zagorske županije i Općine Veliko Trgovišće, potrebno je za Općinu Veliko Trgovišće osigurati potreban broj operativnih vatrogasaca te ih kontinuirano osposobljavati i obučavati za različite specijalnosti u vatrogastvu. 

Izvršitelj mjere: Općina Veliko Trgovišće
Sudionici:                Vatrogasna zajednica Općine Veliko Trgovišće

4. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.
Posebnu pozornost usmjeriti informiranju građana o zakonodavnoj regulativi i odlukama jedinice lokalne samouprave vezano za spaljivanje biljnog i drugog otpada.
	
	Izvršitelj mjere: Vatrogasna zajednica Krapinsko – zagorske županije, Vatrogasna zajednica Općine Veliko Trgovišće
	Sudionici:   Javna ustanova za upravljanje zaštićenim dijelovima prirode Krapinsko – zagorske županije, Hrvatske šume d.o.o., Područni ured civilne zaštite Varaždin – Služba civilne zaštite Krapina, Općina Veliko Trgovišće

5. Općina Veliko Trgovišće dužna je omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora. 

Izvršitelj mjere: Općina Veliko Trgovišće
Sudionici: Područni ured civilne zaštite Varaždin – Služba za civilnu zaštitu Krapina

6. Općina Veliko Trgovišće dužna je osigurati opremanje vatrogasnih postrojbi sukladno Pravilniku o mjerilima za ustroj i razvrstavanje vatrogasnih postrojbi, kriterija za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane („Narodne novine“ broj 86/24), Pravilniku o tehničkim zahtjevima za zaštitnu i drugu osobnu opremu koji pripadnici vatrogasne postrojbe koriste prilikom vatrogasne intervencije („Narodne novine“ broj 31/11 i 125/19), odnosno temeljem važećih procjena ugroženosti od požara i tehnološke eksplozije te planova zaštite od požara Krapinsko – zagorske županije i Općine Veliko Trgovišće. Opremanje će nadzirati zapovjedništvo Vatrogasne zajednice Krapinsko – zagorske županije putem stručnih nadzora.  

Izvršitelj mjere: Općina Veliko Trgovišće, Vatrogasna zajednica Općine Veliko Trgovišće, dobrovoljna vatrogasna društva Općine Veliko Trgovišće, Vatrogasna zajednica Krapinsko – zagorske županije

7. Temeljem važeće Procjene ugroženosti od požara i Plana zaštite od požara Općine Veliko Trgovišće, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih puteva radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku. 

Izvršitelj zadatka: Općina Veliko Trgovišće
Sudionici:                Vatrogasna zajednica Općine Veliko Trgovišće

8. Od distributera vode na području Općine zatražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama. 

             Izvršitelj mjere: Općina Veliko Trgovišće
             Sudionici:                Vatrogasna zajednica Općine Veliko Trgovišće, dobrovoljna vatrogasna društva Općine Veliko Trgovišće

9. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju. 

             Izvršitelj zadatka: Općina Veliko Trgovišće

III. 
             Ovaj Plan dostaviti će se svim izvršiteljima zadataka i sudionicima. 

IV.
             Ovaj Plan stupa na snagu danom donošenja, a objavit će se u „Službenom glasniku Krapinsko – zagorske županije“. 

		PREDSJEDNICA OPĆINSKOG VIJEĆA

